Recap2

## 6. Fessuran - 2150 ES

### Rejsen mod Eisburg og Den Gyldne Gryde

Det hele begyndte i en lille by, et par dagsrejse fra Eisburg, hvor Ren og Nyla mødes på en lokal kro og aftaler at rejse sammen. En aften møder de en ung mand, som tilbyder dem at hjælpe med at at hjælpe med at tænde et lejrbål og tilberede mad til både Ren og Nyla. Manden præsenterer sig som Cygnis Dawnstar og han fortæller at han også er på vej til Eisburg. Da de alle skal samme sted hen beslutter de sig for at følges ad.

Gruppen ankommer til Eisburg, og ved byporten ser de Lyra Ashford, der kæmpede for at få lov til at passere med sine gamle rejsepapirer, men blev afvist på grund af det nye regime. Det endte med, at Lyra nævner kroen "Den Gyldne Gryde", og vagten sendte en kollega over for at tale med kroejerne. Vagten vendte tilbage og nævnte navnet Falkenraths, hvilket fik hele gruppen til at blive lukket ind, da de fejlagtigt troede, at resten af gruppen fulgtes med Lyra.

Mens de alle fire går gennem Eisburgs gader, lægger de mærke til den anspændte stemning i byen og det store antal vagter. De ankommer til Den Gyldne Gryde og bliver overvældet af den hyggelige atmosfære, der står i skarp kontrast til byens øvrige udtryk. Wilhelm og Gertrud byder dem velkommen i kroen og serverer mad og drikkevarer. Ren får sin øl, Cygnis får et glas Myntes the og Nyla fortæller at hun kun drikker vand. Mens gruppen spiser og drikker, bliver de bekendte med hinanden og bliver opmærksomme på, at de har tiltrukket en af de andre gæsters opmærksomhed. De spørger kroejeren om vedkommende og erfarer, at det er stamgæsten Leander Goldenglow.

Leander kommer hen og præsenterer sig for gruppen. Han fortæller en grum historie om, hvordan Amara der ikke bare har gjort Castle Winter til, hvad det er i dag, men også har stået i spidsen for Eisburgs forvandling til den handelsby, den er i dag. Han fortæller, hvordan Amara ved årsskiftet blev kuppet af en gruppe adelige, hjulpet af Viktor Eisenhart, der var leder af byens garde. I dag har Eisenhart mere eller mindre overtaget Amaras post, og intet sker i byen uden hans godkendelse. Eisenhart holder hele befolkningen i en stålnæve, sågar så læser byens garde alle breve, der bliver sendt til og fra byen. Leander fortæller, hvordan garden afpresser de handlende i form af skatter, hvor pengene dog ikke går til folket. Der har for eksempel ikke været en fest eller en festival siden Eisenhart har overtaget magten, hvilket er langt fra normalt. Når man går rundt i gaderne, bliver det tydeligt, at garden nu kun er til for at beskytte de højtstående borgere, og at de mere eller mindre er ligeglade med alle andre fra almindelige kår.

Lyra indvilliger i at hjælpe Leander og hans 'venner'. Resten af gruppen bliver igen misforstået og opfattet som en del af Lyras følge. Leander har arrangeret med kroejerne, at gruppen kan få et værelse i kælderen. Wilhelm byder dem højlydt velkommen som de nye køkkenhjælpere og leder dem ned i kælderen. I kælderen fortæller Wilhelm dem, at kroen og nu også gruppen er under Luisa von Falkenraths beskyttelse. Inden de går til køjs den første nat i Eisburg, beslutter gruppen sig for at mødes på et af værelserne for at diskutere deres situation og hvordan de skal forholde sig til den.

Inden gruppen gik til ro, samlede de sig i et tilstødende rum og drøftede hvad det var for en suppedas de var havnet i

### Hemmeligheder og alliancer i Eisburg

Ren delte sin historie om sin tid i Cordis Imperiets hær. Han fortalte om, hvordan han som ung rekrut avancerede i rækkerne og kæmpede i utallige slag for at forsvare imperiums ære. Han delte også, hvordan en særlig brutal krig mellem Cordis Imperiet og Arezzo havde påvirket ham dybt. Han lider stadig under mareridt og konstant angst som en følge af krigens traumer. Desværre endte Rens historie tragisk med, at han blev smidt ud af militæret, mistede sin rang og indflydelse.

Cygnis fortalte om sin opvækst i en druide-enklave, der helst undgik at blande sig i de politiske intriger mellem Cordis Imperiet og De Frie Sletter. Dog delte han også historien om en episode, hvor enklaven blev angrebet af en gruppe fra Cordis Imperiet og måtte forsvare sig. Heldigvis endte det med, at enklaven besejrede angriberne.

Imens Nyla rodede rundt i skuffer og skabe, fortalte hun resten af gruppen, at hun ikke rigtig ønsker at blande sig i politik. Hendes livsfilosofi er mere "*lev og lad leve*". Hun fortalte også hvordan hun kun har sin mor og ikke kender sin far. Hun er venlig over for dem, der ønsker at være hendes venner.

Lyra delte en historie om en hemmelig organisation, der kæmper i skyggerne for alt det gode. Det er en organisation, hun er næsten født ind i, da hendes forældre havde en prominent position der. Lyra har fra en ung alder været trænet til at være en del af organisationen, især efter at hendes forældre, der var på en såkaldt "Lytte" opgave, desværre døde. Hendes træning har været målrettet mod at bære videre på hendes forældres arv. Desværre kunne Lyra ikke afsløre mere om denne hemmelige gruppe, så de besluttede at omtale den som "Vennerne" fremover.

Da gruppen skulle til at gå i seng, kom Leander ind og undskyldte for, at Ren, Cygnis og Nyla blev involveret i Lyras opgave. Han lovede dem, at han ville fortælle meget mere om, hvad de var blevet rodet ind i, over en solid morgenmad.

## 7. Fessuran - 2150 ES

### Angrebet af skjulte fjender

Pludselig blev gruppen vækket af larm og støj ovenpå. Det viste sig, at kroen åbenbart blev angrebet af en bande af banditter. Da gruppen kom derop, opdagede de, at endda Leander også havde grebet til våben, og de kastede sig sammen ud i kampen mod banditterne. Gruppen formåede at overbevisende besejrer deres fjender, men desværre mistede de Leander, der ikke overlevede kampen.

Efter den intense kamp går gruppen i gang med at undersøge deres angribere og opdager, at de alle har et brændemærke af en ravn i nakken, som dog er blevet krydset ud senere, med en kniv. Under deres søgen i kroen finder Lyra Wilhelm i en kritisk tilstand inde i soveværelset. Cygnis gør sit bedste for at stabilisere ham, og ved nærmere inspektion viser det sig, at Wilhelm er blevet ramt af en snigende rapir. Gruppen mistænker Gertrud for at stå bag og begynder at lede efter hende. Nyla og Lyra bevæger sig ned i kælderen i deres søgen og opdager hende sammen med nogle andre angribere i det store lokale for enden af gangen.

### Falske venner

Nyla og Lyra tilkalder Ren og Cygnis, og gruppen bevæger sig samlet mod Gertrud og hendes sammensvorne. Selvom gruppen bevæger sig lydløst, bliver de opdaget, og døren ind til lokalet lukkes hurtigt. Kort tid efter hører de svagt lyden af en klokke. Da døren åbnes igen, og gruppen er klar til kamp, opdager de, at Gertrud er forsvundet. Gruppen overvinder hurtigt angriberne, som også har det samme brændemærke i nakken.

Ren retter sin opmærksomhed mod kortet, der er blevet lagt på bordet, og studerer det nøje. Han bemærker, at der er en markering af en ravn ved Den Gyldne Gryde. Gruppen fortsætter deres undersøgelser af rummet og opdager en skjult lem under bordet, der fører ned i kloaksystemet.

Mens de står og betragter lemmen, bliver deres opmærksomhed fanget af lyden af tunge skridt og klirrende rustninger. Det er tydeligt, at der er velbeskyttede personer, der nærmer sig. Med hastværk og beslutsomhed springer gruppen ned i kloakken, uden at tøve.

### I skyggerne under byen

Gruppen spottede nogle blodige fodspor, der fører væk fra stigen. Efter en kort diskussion beslutter de sig for at bevæge sig væk fra sporene og begynder at lede efter et sted, hvor de kan komme op fra kloakken eller finde et roligt hvilested. De vandrer forsigtigt gennem de fugtige korridorer.

I deres søgen rundt i kloakken støder gruppen pludselig på et rum, hvor en yderst beskidt og forvirret person ligger i en hængekøje. Han præsenterer sig selv som ’Borgherren’. Cygnis har en samtale med vedkommende og gruppen bliver enig om at han nok ikke udgør nogen fare for gruppen.

I det tilstødende rum gør gruppen en grum opdagelse. En seng huser et mumificeret lig, som synes at have ligget der i årtier. Det er et makabert syn, der sender kuldegysninger ned ad deres rygge. De vælger dog gøre hold i lokalet og at aflåse døren til rummet for at sikre deres egen sikkerhed.

Mens de søger efter et kort øjeblik af ro og genopladning, falder deres blik på et stempel, der ligger glemt i en skuffe. Stemplet danner et symbol af en cirkel med en tværgående streg hvorpå en halvstjerne på hviler, som en sol bag en horisont. De studerer omhyggeligt stemplet og tænker over, hvilken betydning det kan have for liget i sengen. Nyla, der fandt stemplet, giver det til Cygnis der virker mere end almindeligt interesseret i det.

## 8. Fessuran - 2150 ES

### I søgen efter ledetråde

Efter en lang nats hvile vågner gruppen op og begynder at udforske deres omgivelser. Nyla, havde kastet sin kærlighed på mumien der lå i sengen. Hun ønsker at tage et par tænder og nogle knogler. Ren bemærker hvad Nyla har gang i og forsøger at overbevise hende om at det nok ikke er det smarteste så længe gruppen ikke ved om der er en forbindelse mellem ’Borgherren’ og Mumien. Nyla er ikke helt overbevist men vælger at nøjes med at tage et par tænder fra Mumien, indtil videre.

Imens begynder gruppen at gennemgå dokumenterne fra Leanders værelse. Dokumenterne er dog skrevet på et kryptisk tyvesprog, der kræver en nærmere undersøgelse for at forstå indholdet. Nyla begynder at lægge en stor indsats i at afdække betydningen af de kryptiske tekster og danne sig et overblik over, hvad der egentlig står skrevet i dokumenterne.

Ren fandt et brev på Leanders lig som er en korrespondance mellem Leander og en ukendt afsender. Brevet er skrevet i kode og desværre kan gruppen endnu ikke dechifrere koden for at få indsigt i deres indhold.

En af dokumenterne er underskrevet med ordet "Falken", hvilket kan være en referende til Leanders tilhørsforhold eller en kodeord for en bestemt gruppe eller organisation. Gruppen mistænker også at det kan være en reference til Luisa von Falkenrath. En anden bemærkning, der ser ud til at være tilføjet i hast, advarer om, at "*ravnen flyver igen*".

Gruppen indser, at dokumenterne fra Leanders lig kan indeholde afgørende oplysninger om det politiske spil og de farer, der lurer i Eisburg. De beslutter sig for at holde dokumenterne tæt ved sig og fortsætte med at undersøge dem nærmere senere for at afsløre de skjulte hemmeligheder og mulige ledetråde til at navigere i den farlige situation, de befinder sig i.

Gruppen samles og begynder at drøfte de begivenheder, der er sket i de sidste par dage. De udveksler deres observationer, indtryk og de oplysninger, de har opnået fra Leanders dokumenter og samtaler med blandt andet Gertrud og Wilhelm. De er enige om, at de har brug for mere information om, hvad der egentlig foregår, og hvordan de skal fortsætte deres søgen efter Gertrud og identifikationen af personen kendt som ”Ravnen”.

### I eftersøgningen af sandheden

Efter endnu en samtale med 'Borgherren' beslutter gruppen sig for at forlade lokalet og bevæge sig videre. De følges ud af lokalet og takker for den tidligere hjælp, de har modtaget.

De opdager en lille smugkro i nærheden, der simpelthen hedder "Kroen". Her møder de krofatteren Knud og hans kone Solveig. Gruppen falder i snak med krofatteren og finder ud af, at Leander tidligere har besøgt kroen og var vellidt af de lokale. Krofatteren deler nogle oplysninger om den nuværende tilstand i byen og fortæller, hvordan Eisenhart har indført mange nye skatter og afgifter, hvilket har ført til et ordsprog om, at hver gang Eisenhart nyser, kommer der en ny skat. Dette er en stigende byrde for befolkningen, og der er generel utilfredshed med den økonomiske situation og Eisenharts regeringsstil.

Efter at have talt med krofatteren konkluderer gruppen, at smulerkroen ikke har nogen forbindelse til deres venner eller Gertruds forsvinden. De beslutter sig for at fortsætte deres søgen i kloaksystemet, hvor de tidligere har fundet spor. Gruppen er enig om, at det er vigtigt at finde Gertrud og opklare identiteten af "Ravnen".

I deres videre søgen støder gruppen igen på 'Borgherren' som viser sig at være en leder af en gruppe af fem mænd. Gruppen forsøger at få 'Borgherren' til at fortælle dem lidt mere om livet i kloakkerne og i Eisburg. De bliver informeret om, at alle der bor i kloakken bliver tvunget til at betale husleje til en ukendt halvork, som også bor i kloakken. Gregers som 'Borgherren' hedder, fortæller også gruppen, at de måske kan finde ud af mere omkring deres ”Venner” ved at tage hen til smeden Ildhammer og Sønner, som rygtes at være under Falkenraths beskyttelse.

Gregers kan også fortælle gruppen lidt mere om ”Ravnen” som tidligere var en bande, som fungerede som Arkitekten Wilhelm Von Hohensteins, en anden adel i byen, tæskehold. ”Ravnen” var også kendt for at have et brændemærke i nakken. Mærket i nakken var en manddomsprøve, og hvis man kunne klare at få mærket, blev man en del af ”Ravnen”. Hvis ikke, er skæbnen ukendt. Det er dog nogle år siden, 'Borgherren' sidst har hørt om dem. Det siges at ”Ravnen” blev opløst efter at Eisenhart havde overtaget magten og Dem der var loyal over for ham, fik ”adgang” til byvagterne. Men hvem, hvis nogen, har genoplivet ”Ravnen” er stadig et mysterium.

Gruppen lærer også at Amaras efternavn er Morningstar, hvilket giver anledning til at Cygnis fortæller resten af gruppen hvorfor han er rejst til Eisburg. Cygnis forklarer hvordan ærkedruiden havde læst i stjernerne, at morgenstjernen var faldet i Eisburg, hvilket gruppen vurderer er en reference til kuppet mod Amara Morningstar, og at Cygnis har en rolle at spille i begivenhederne der følger.

### Kampen i kloakken

Lige som da gruppen var på videre stopper Gregers dem og bede dem om at hjælpe med at løse kloakkens halvork-problemet. Efter nogle overvejelser beslutter gruppen at acceptere opgaven og hjælpe, under forudsætning af at de får lov til at overtage lokalerne, når problemet er løst. Sammen med gruppen ledet af Gregers og folk fra smugkroen, står gruppen overfor halvorken og hans slæng i en kamp og formår at sejre over dem. Med deres koordinerede angreb, strategiske evner og kombinerede kræfter overvinder de halvorkens modstand.

Efter sejren over halvorkerne, går gruppen straks i gang med at undersøge ligene. De finder en sølvklokke og bemærker dens fine håndværk og æstetiske værdi. De spekulerer på, hvorfor halvorkerne skulle have sådan en kostbar genstand og om den har nogen forbindelse til Gertrud og den klokke de hørte i kælderen af ’Den Gyldne Gryde’. Gruppen finder også en liste med navne med et tilknyttede beløb. De bliver enige om at beløbet må være knyttet til den ’husleje’ halvorkerne indkrævede. De finder også et gamle og falmede kærlighedsbrev som vækker gruppens nysgerrighed. De undrer sig over, hvem afsenderen kan være. Ren finder også et nøglebundt som gør det muligt for gruppen at sikre deres base når de ikke er hjemme.

Gruppen samles for at informere Gregers' og hans mænd samt folkene fra smugkroen om, at opkrævningen af skatter nu er stoppet. Denne nyhed modtages med glæde og lettelse af de tilstedeværende, da de nu kan slippe for den økonomiske byrde og bekymring. Det viser sig at der er tre som har lejet sig ind i de tilstødende celler, da det ikke er behændigt at have dem boende, giver gruppen dem hvert 2 sølvmønter så de kan finde nye steder og sove. Med denne afklaring og de nødvendige foranstaltninger på plads kan gruppen fokusere på deres videre efterforskning og bestræbelser på at finde Gertrud og afsløre sandheden bag situationen i Eisburg.

### Hemmeligheder afsløres

Ren finder nogle flasker med hvad viser sig at være rigtig god vin. Han inviterer de andre i gruppen på et glas, nogen med vin andre med vand. De skåler og Ren ønsker gruppen velkommen hjem. Efter at have fejret deres succes, beslutter gruppen at udforske området omkring deres base. De opdager en ny stige, der fører op til gadeplan, og Cygnis udtrykker sin længsel efter at se stjernerne igen. Han bekymrer sig over, hvor lang tid det er siden, han sidst har haft mulighed for at beundre dem. Gruppen beslutter sig for at give ham mulighed for at nyde synet af stjernerne og venter tålmodigt.

Efter et par minutter vender de tilbage til basen hvor Nyla fortæller at hun har formået at dekode de tre breve [1][2][3], som de fandt efter angrebet på ’Den Gyldne Gryde’. Denne nye information kan muligvis kaste lys over situationen og give gruppen flere spor at følge. Ren fortæller resten af gruppen at han har en fortid sammen med Viktor og understreger, at han kender ham som en god mand, og bedre gruppen om at være kritisk og ikke drage forhastede konklusioner. Det er vigtigt at forblive årvågen og undersøge alle muligheder og mistænkte nøje. Efter en lang og begivenhedsrig dag går gruppen til ro og får en velfortjent nats søvn.

## 9. Fessuran - 2150 ES

### Mystiske fænomener

Mens gruppen sover, bliver alt lys i deres base bliver slukket. Af ukendte årsager virker det til at dette fænomen kun påvirker området inden for deres base. Gruppe undersøger det uden held og bliver enig om at fokusere på det de kan gøre noget ved oppe ved Cordis Platz.

Da de senere passerer forbi 'Den Gyldne Gryde', bemærker de, at der er nogle mennesker inde i kroen. Men Cygnis fornemmer en ondskabsfuld atmosfære omkring stedet, og gruppen beslutter sig for ikke at gå ind. Det virker som om, at der er noget uhyggeligt og farligt, der foregår derinde. Cygnis lægger også mærke til, at de blomster, der for blot et par dage siden blomstrede og var smukke, nu er visnet. Dette unormale fænomen forstærker gruppens følelse af, at der er noget mystisk og foruroligende, der sker i byen.

### Forandringens vinde blæser på Cordis Platz

Gruppen ankommer til Cordis Platz, hvor de bemærker en række statuer. En af statuerne er ødelagt, og Lyra genkender den som en statue af Amara. Ved siden af den ødelagte statue er der opført en ny og betydeligt større statue af Eisenhart. Den nye statue står med armene spredt ud og ser ud til at byde velkommen til alle, der ankommer til Cordis Platz. Gruppen ser også, at fæstningen er blevet ombygget til et overdådigt palæ. Det er tydeligt, at der er sket store forandringer i området, og Eisenharts indflydelse er tydelig. Ved Cordis Platz er der tre ældre bygninger, hver udsmykket med sin egen farve. To af villaerne er bevogtet af vagter, men det tredje hus står der ikke nogen ved. Gruppen lægger mærke til, at villaerne er farvekodede, hvor det første er orange og grøn og det sidste hus er rødt og blåt. Efter en vurdering af skorstenene beslutter gruppen, at det ikke vil være muligt at have en hemmelig dør ved villaen med de røde og blå farver.

### Et slag for en sporløs Falkenrath

Gruppen beslutter sig for at de vil besøge smeden Ildhammer og Sønner. Efter at have spurgt om vej finder de smedjen i Stålværkerne. Ved indgangen bliver de antastet af en vagt der opkræver byens nye forsamlingsafgift; to sølvmønter pr næse. Ildhammer og Sønner er fyldt med smykker, våben og rustninger af imponerende kvalitet og håndværk. Smykkerne er prydet med finurlige mønstre, og våbnene og rustningerne ser ud til at være fejlfrie og af højeste standard. Ildhammer og hans sønner er samlet og hamrer på metal, hvilket skaber en lyd, der lyder som om der kun er en der slår med en kraftfuld slagkraft. Cygnis informerer resten af gruppen om, at hvert eneste våben her er beriget med magi, hvilket gør dem endnu mere imponerende. I samtale med en af Ildhammer finder gruppen ud af, at smeden i dag kun laver våben til byens vagter, hvor de tidligere forsynede hele Alden. De fortæller, at Falkenrath ofte besøgte dem og fik lavet smykker, som hun kunne uddele under sine fester. En af Ildhammers sønner afslører, at der er rygter om, at Falkenrath er flyttet ud i et hus uden for Oldgate. Dette giver gruppen et nyt spor at følge i deres efterforskning. Sønnen kan også fortælle at den forladte villa på Cordis Platz faktisk tilhørte Falkenrath. Denne opdagelse forstærker deres mistanke om, at der er en forbindelse mellem Falkenrath, Amaras forsvinden og Eisenharts magtgreb.

Gruppen takker Ildhammer og hans sønner for deres hjælp og efter af være afkrævet endnu en ordentlig gang afgifter af byens vagter, når de tilbage til Cordis Platz, hvor de vil fortsætte deres efterforskning og forsøge at finde den hemmelige dør ind til den forladte villa. Gruppen går tværs over pladsen og nærmer sig forsigtigt den forladte villa, der engang tilhørte Falkenrath. De undersøger området omkring villaen og bemærker, at det virker forladt og forfaldent. Vinduerne er knuste, og haven er overgroet med ukrudt. Da det stadig er lyst, beslutter gruppen sig for at vende tilbage til deres nye hjem og fortsætte deres undersøgelser senere. De føler behov for at samle deres tanker og planlægge deres næste skridt.

### En Magisk Aften

Edvin, den omrejsende bartender, banker pludseligt på døren ind til gruppens base. Edvin udtrykker ønsket om at blive og sove natten over, og gruppen tillader ham at blive, under forudsætning af at han kan være nyttig. Ren finder nogle glas, og Edvin deler spiritussen fra De Frie Sletter, som han havde medbragt. De fylder glassene og begynder at drikke sammen. Spiritussen har en unik og fortryllende smag, der får dem til at føle sig både opløftede og afslappede.

Mens de drikker og nyder spiritussen, bemærker de en magisk effekt, der påvirker både Ren og Edvin. De føler begge en fortryllelse, som om de har drukket en flydende form for rusmidler. Denne magiske effekt skaber en oplevelse af eufori og ekspansion af sindet. Samtalen flyder frit, og de snakker lystigt om Eisburg.

Edvin besvarer gruppens mange spørgsmål om Eisburg under indflydelse af den magiske spiritus. Han deler historier og fortæller hvad han ved om byens politiske intriger, hemmeligheder og magtgrupper, der kæmper om kontrol. Han fortæller blandt andet at flere tidligere medlemmer af ”Ravnen”, en berygtet kriminel bande, nu er blevet medlemmer af bygarden.

### Højt at flyve dybt at falde

Imidlertid tager aftenen en uventet og tragisk drejning. Efter flere glas spiritus falder Edvin pludseligt om og dør af druk - bogstaveligt talt. Gruppen er i chok over denne uheldige hændelse.

Da de undersøger Edvins lig, opdager gruppen to genstande - en lille sølvfløjte og et lommeur med initialerne AM indgraveret. Da de åbner lommeuret, ser de et billede af en yderst smuk middelalderkvinde. Disse genstande rejser spørgsmål og får gruppen til at undre sig over, hvem Edvin egentlig var, og hvad laver han med et lommeur med, hvem de gætter på er Amara Morningstarom.

## 10. Fessuran - 2150 ES

Om morgenen beslutter gruppen sig for at gå over til "Kroen" for at få noget morgenmad. Knud spørger om gruppen har set Edvin. Edvin havde fortalt Knud aften før han ville tage over og overnatte hos gruppen. Gruppen fortæller at Edvin var på besøg og der blev drukket tæt, og efterfølgende havde han forladt basen, i ret berust tilstand. Knud fortæller derefter, at Edvin næsten fungerede som en hofbard for Wilhelm Von Hohensteins.

### Tilbage til Den Gyldne Gryde

Efter at have nydt deres morgenmad beslutter gruppen sig for at udforske resten af kloakken for at se, om de kan finde flere spor der kan kaste lidt lys på mysteriet om Gertruds forsvinden. De blev klogere på den del kloaken hvor de befinder sig, men da de ikke fandt noget som gjorde dem klogere på Gertruds forsvinden besluttede de sig for at snige sig op til Den Gyldne Gryde senere på dagen for at undersøge, hvad der skete den forrige aften og finde eventuelle svar på deres spørgsmål.

Stille og roligt bevæger gruppen sig op fra kælderen og ind i kroen. Cygnis forvandler sig til en mus og sniger sig rundt i kroen for at udforske omgivelserne. Men hans forsøg på at forblive ubemærket mislykkes, da Wilhelm opdager den lille mus. Cygnis beslutter sig for at afsløre sin sande form og står nu foran Wilhelm som sit sande jeg.

Cygnis begynder at drøfte angrebet på Den Gyldne Gryde med Wilhelm, der afslører nogle afgørende oplysninger. Wilhelm fortæller, at det var Gertrud, hans kone, der lukkede banden ind i de tidlige morgentimer. Situationen eskalerer hurtigt, og Gertrud angreb Wilhelm med en kniv, hvilket resulterede i hans sårede tilstand. Han afslører også, at Leander kom en gang imellem til kroen i selskab med en dværg og to mennesker, og at de alle tilsyneladende var involveret i monstandsbevægelsen.

Nyla og Ren går ovenpå for at undersøge, om der er nogen i kroen, der kan give dem information om morgenens begivenheder. De håber at finde øjenvidner eller personer, der kan have relevante oplysninger om angrebet på Den Gyldne Gryde.

Samtidig lister Cygnis sig forsigtigt hen til hoveddøren og beslutter sig for at vande de visne blomster udenfor ved hjælp af en lille regnsky, skabt af sin magi. Denne handling tiltrækker vagternes opmærksomhed, og de henvender sig til Cygnis for at finde ud af, hvad der foregår. Efter en kort samtale accepterer vagterne forklaringen og går videre med deres opgaver.

Wilhelm, der stadig er svækket efter angrebet, er villig til at hjælpe gruppen ved at vise dem på et kort i kælderen, hvor de kan finde alternative nedgange til kloaksystemet. Han ønsker at bidrage i deres søgen efter Gerturd som han stadig håber vender hjem til ham.

Mens Wilhelm er travlt optaget af at vise gruppen nedgange til kloakkerne på kortet i kælderen, benytter Nyla lejligheden til at snige sig ind i hans soveværelse. Hun leder efter spor eller ledetråde, der kan hjælpe gruppen med at finde Gertrud eller afdække hendes involvering i angrebet. I soveværelset finder Nyla blandt andet Kroens omsætningsbog, hvor hun håber at finde oplysninger, der kan være nyttige i deres efterforskning. Wilhelm viser særligt gruppen hvor de kan finde tre nedgange ved 'Old Gate', som er forbundet og kan nås både inde og uden for byens mure.

### Du er ikke alene i det her

Wilhelm udtrykker sit ønske om at gå ud og finde Gertrud, men Ren får ham overtalt til at blive og tage sig af kroen først. Han forklarer vigtigheden af at få styr på situationen og beroliger Wilhelm med, at de vil hjælpe med at finde Gertrud. Gruppen kontakter Gregers og aftaler at han og hans mænd skal beskytte Wilhelm og fungere som gruppens øjne og øre i Den Gyldne Gryde.

Efterfølgende går vender gruppen tilbage til deres base, Ren bliver hjemme i basen og tager sig af hvile og slapper af, mens resten af gruppen går ud for at undersøge de gitter, der er blevet opsat rundt omkring i kloaksystemet. Det lykkes dem at skabe en åbning i et af gitterne og de beslutter sig for at vende tilbage til deres base og Ren.

Gruppen beslutter sig for at tage en pause og slappe af, mens de venter på midnat. Mens de er i ro, hører Cygnis pludselig et svag lyd og opdager en blå Celestial Sky Safire, der ligger i rummet. Safiren er et mystisk og kraftfuldt objekt med himmelske egenskaber. Efter at have fundet safiren mødes gruppen til en let aftensmad, hvor de diskuterer og planlægger den bedste strategi for at komme ind i det forladte hus. De deler deres idéer og vurderer forskellige tilgange, alt imens de forbereder sig på den forestående mission. Endelig er tiden inde, og gruppen sniger sig over til det forladte hus. De nærmer sig forsigtigt og lydløst, og da de ankommer til stedet, hører de mystiske lyde inde fra huset.

Inde i huset finder de Luisa von Falkenrath, også kendt som Falken, sammen med resten af monstandsbevægelsen.

## 11. Fessuran - 2150 ES

### Mødet med Luisa von Falkenrath

Gruppen præsenterer sig for Luisa von Falkenrath og fortæller om begivenhederne den skæbnesvangre aften på Den Gyldne Gryde. Imens gruppen deler deres historie, afslører Lyra, at hun arbejder for Harpierne, en hemmelig organisation med egne agendaer og interesser.

Luisa von Falkenrath fortæller gruppen, at Eisenhart havde indkaldte til et møde med den øverste adelskreds og præsenterede planer om at vælte Amara Morningstar.

Gruppen lytter opmærksomt, mens Luisa von Falkenrath deler yderligere oplysninger om mødet og de involverede personer. Hun afslører, at de deltagende medlemmer var Falkenstein, Sturmburg, Rosenburg, Steinheim, Adlerhorst og Wilhelm von Hohenstein. Alle disse adelsfolk accepterede Eisenharts anmodning om at deltage i komplottet mod Amara Morningstar. Alle undtagen Falkenrath accepterede Eisenharts anmodning om deltagelse i komplottet, og derfor var hun nød til at flygte fra byen, dette skete for omkring et år siden.

Desuden deler Falkenrath en afgørende historie om Eisenhart, hvor han udbød alle andre adelsfolk til den seneste høstfest, selvom han aldrig har været kendt for at være en mand med store midler. Dette skete kun en uge før han fremsatte forslaget om at overtage magten i byen. Denne historie får gruppen til at spekulere over om Eisenharts virkelig er slangens hoved eller om der er nogen bag gardinet som trækker i trådene. Gruppen er enige om, at det er bemærkelsesværdigt, at alle adelsfolkene var enige om at støtte Eisenharts planer om at vælte Amara Morningstar. Det rejser spørgsmål om, hvad der kunne motivere dem til at gå imod en leder, der tidligere havde været respekteret og elsket af mange. Falkenrath deler gruppens undren og tilføjer, at det er uforståeligt, at ingen i adelsstanden satte spørgsmålstegn ved Eisenharts planer eller forsøgte at modsætte sig dem.

### Historien om Amara Morningstar

Cygnis spørger ind til Amara Morningstars nære familie og får at vide, at der muligvis eksisterer et drengebarn, hvis identitet er ukendt. Derudover nævnes det, at Amara havde en bror, der tidligere var en eventyrer, men som forlod byen for længe siden. Det afsløres senere, at den mystiske mumie, som gruppen tidligere stødte på i kloakken, er ingen ringere end Amara Morningstars bror, Amadeus Morningstar. Cygnis deler også opdagelsen af et ur, som gruppen tidligere fandt, og det viser sig at tilhøre netop Amadeus Morningstar.

Falkenrath deler sin indsigt i Cortis imperiets historie og dens forhold til Morgningstar-familien. Hun forklarer, at Cortis imperiet overtog magten i byen for mange år siden, men Morningstar-familien formåede at bevare deres position som en atypisk undtagelse. Resten af adelen i byen består af personer, der er kommet udefra og er loyale over for Cortis imperiet. Gruppen spekulerer i, at kuppet, der førte til Eisenharts magtovertagelse, sandsynligvis ikke var i Cortis imperiets interesse. Falkenrath mener, at ingen af de adelige i imperiet ville have turdet stå bag et sådant kup.

### Ny ledelse

Ren begynder at prøve at overbevise Falkenrath om at hun bør træde til som modstandsbevægelsens leder. Hun lytter opmærksomt til Ren's ord og overvejer nøje de argumenter, der bliver fremsat. Selvom hun oprindeligt var tilbageholdende over for ideen om at blive leder for modstandsbevægelsen, begynder hun at erkende, at det måske er nødvendigt for at bringe forandring og retfærdighed tilbage til byen.

Ren og resten af gruppen formår at overbevise Falkenrath om, at hendes lederskab kan være afgørende for at samle og inspirere modstandsbevægelsen. Hendes dybe kendskab til byen, hendes stærke moral og hendes evne til at mobilisere og organisere vil være uvurderlige i kampen mod Eisenhart og hans regime. Til sidst tager Falkenrath beslutningen om at træde frem som leder for modstandsbevægelsen og påtager sig ansvaret for at være "lyset" i mørket. Hun erkender, at hun ikke kan fortsætte med at være passiv og lade uretfærdigheden fortsætte i byen.

### Den mystiske Kult

Efter mødet med Falkenrath undersøger gruppen 1. salen af villaen for at finde Leanders soveværelse og undersøge det for spor eller planer han måtte have efterladt. I et aflåst værelse finder Ren, Cygnis og Nyla et rod af papirer, bøger og Leander's journal. I materialet læser de at han har observeret mystiske personer omkring paladset i tiden før og under Eisenharts overtagelse og at leander mistænker involvering fra en Kult. Resten af dokumenterne lader til at være hans undersøgelser af disse kulter.

I et andet værelse finder Lyra og Ren mange halv-brændte dokumenter i en pejs. I et tredje værelse finde Cygnis en bog om Morgenstjerne-familien, som han tager med. Inden gruppen gå nedenunder igen drøfter de først Harpierne og hvem denne hemmelige gruppe er og deres holdninger til Harpiernes dagsorden. Da gruppen igen kommer ned i stuen er Luisa von Falkenrath og hendes følge forsvundet.

Gruppen bliver da enige om at tage tilbage til hovedkvateret og hvile og nøje gennemlæse dokumenterne de har fundet. De forsøger at nå en anden nedgang til kloaken for at undgå for mange vagter i de lysnende morgentimer, men finder til deres ærgelse deres adgang til nedgangen spærret af et faldgitter. Cygnis kan dog smutte igennem gitteret i sin katte-skikkelse og finder taljen til at åbne gitteret. Ved en heroisk indsats lykkedes det gruppen at åbne gitteret så tilpas meget at Ren kan slippe under og hjælpe Cygnis med at holde gitteret åbent længe nok til at også Nyla og Lyra kan slippe ind, hvorefter det falder i med et brag. Gruppen slipper ned i kloaken, men ingenlunde så ubemærket som de havde håbet.

## 12. Fessuran - 2150 ES

### Katastrofen i Den Gyldne Gryde

Efter en rastløs nat hvor ingen får sovet, beslutter gruppen sig for at tjekke op på Wilhelm og situationen i Den Gyldne Gryde. I kælderen bliver de mødt af et sandt ragnarok: Alt er smadret. Det ligner nogen har haft en ordentlig fest. I gangen møder de Gregers' bande som gruppen for første gang bemærker består af store drenge, i alderen alderen 14-18 år. De bliver af Ren kommanderet ind og rydde op. Da gruppen kommer op i krostuen er situationen ikke meget bedre: Også her er alt smadret. Der høres en svag hulken og en giftig stemme der siger "*Dit gamle fjols, du kunne bare have gjort hvad der blev sagt!*" hvorefter hulkenen pludselig ophører. Gruppen stormer soveværelset bag krostuen hvor de finder Gregers med en armbrøst i hånden og Wilhelm med en bolt dybt i panden, død.

En rasende Ren konfronterer omgående Gregers med kendsgerningerne: Gregers var blevet betalt for at holde øje med Wilhelm og sikre at han ikke kom noget til, ikke rasere hans kro og skyde ham en pil for panden som tak, men Gregers afviser beskyldningerne. Gruppen indser at Gregers ikke er den undertrykte og hæderlige person han først gav udtryk for, men en rigtig nederdrægtig kloak-bandit. Selv ikke med Nyla's kniv for struben udviser Gregers nogen anger, men smider en røg-bombe og forsvinder. Gruppen er dog hurtigt i hælende på ham og i kælderen kommer det til kamp med Gregers og hans bande af drenge.

Gregers falder som den første til en velplaceret Guiding Bolt fra Cygnis. Kort efter falder en sorcerer-dreng til en ethereal Psychic kniv kastet af Nyla. De to største drenge går i nærkamp med Ren og finder snart ud af at det var en dårlig ide. På kraftig opfordring fra Cygnis vælger den sidste og yngste dreng til at overgive sig. Massakren er forbi.

Ren tager den sidste dreng for sig og fortæller ham hvilken skidt løbebane han er kommet ind på og tager ham med til Knud, krofatteren i kloakken for at give ham en plads der. Cygnis, Nyla og Lyra bærer ligene i kloakken: Gregers og hans bande smider de i kloak-strømmen hvor de snart forsvinder. Wilhelm bærer de til Gregers' gamle kammer hvor de steder ham til hvile i baglokalet og låser døren.

Fordi der ikke rigtigt var nogen der fik deres søvn natten før beslutter gruppen sig for at udskyde deres besøg af Wilhelm von Hohenstein til efter de har fået deres hvile. Efter at have brugt tiden på små ting og personlige projekter finder gruppen endelig hvile. Indtil de alle pludseligt bliver vækket af lyden fra hoveddøren. Det viser sig at være en hund som Cygnis finder ud af leder efter sin herrer, da Cygnis ikke kan finde frem til hvem det er bliver hunden inviteret indenfor og gruppen finder igen roen.